અમદાવાદ: સરખેજ-સાણંદ રોડ પર અાવેલા એક ગેસ્ટ હાઉસમાં અાજે અચાનક જ વહેલી સવારે અાગ લાગતાં ભારે દોડધામ મચી ગઈ હતી. અા અંગેની વિગત એવી છે કે સરખેજ-સાણંદ રોડ પર નીરજ બોડીપાર્ક પાસે અાવેલ સહુર ગેસ્ટ હાઉસમાં અાજે સવારે સાત વાગ્યાના સુમારે અચાનક જ અાગ લાગતાં લોકોએ નાસભાગ કરી મૂકી હતી. જોકે સદ્નસીબે અા ઘટનામાં કોઈ જાનહા‌િન કે કોઈને ઈજા થવા પામી નથી. બનાવની જાણ થતાં જ ફાયરબ્રિગેડના જવાનોએ ફાયર ફાઈટરો તેમજ વોટર ટેન્કર સાથે તાત્કા‌િલક પહોંચી જઈ અાગ બુઝાવવાની કામગીરી શરૂ કરી હતી. અાગમાં થયેલ નુકસાન તેમજ અાગ લાગવાનું ચોક્કસ કારણ હજુ સુધી જાણવા મળ્યું નથી. અા અાગમાં ફર્નિચર તેમજ ગેસ્ટહાઉસની અન્ય ચીજવસ્તુઓ બળીને ખાક થઈ ગઈ હોવાનું જાણવા મળે છે.